
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 689 

26 Μαρτίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση και συμπλήρωση της ΔΕΔΕΚΟ 50051/ 

ΔΕΚ02348/21.11.2012. 1 

Έγκριση καθιέρωσης υπερωριακής εργασίας υπαλλή¬ 
λων της Διεύθυνσης (Δ1) Διοικητικού του Υπουρ¬ 
γείου Οικονομικών, οι οποίοι θα παρέχουν υπη¬ 
ρεσία - γραμματειακή υποστήριξη στα γραφεία 
Υπουργού, Υφυπουργού Οικονομικών και των Γε¬ 
νικών Γραμματέων Οικονομικών, Δημοσίων Εσό¬ 


δων και Δημόσιας Περιουσίας, έτους 2013. 2 

Εξασφάλιση της παιδαγωγικής και διδακτικής επάρ¬ 
κειας του Προγράμματος Σπουδών στις Επιστήμες 

της Αγωγής και της Εκπαίδευσης του Ο.Π.Α. 3 

Συμβάσεις μίσθωσης έργου με 400 ιατρούς για τη 
στελέχωση του Ειδικού Σώματος Ιατρών και συμ¬ 
μετοχή στις Υγειονομικές Επιτροπές Αναπηρίας 

ΚΕΠΑ του ΙΚΑ-ΕΤΑΜ. 4 

Καθιέρωση υπερωριακής εργασίας με αμοιβή, για το 
έτος 2013, για το προσωπικό της Ομάδας Διοίκη¬ 
σης Έργου του προγράμματος με τίτλο “ΤαΙΙκίπρ 


Εαπάδ”, τίτλος ΤαΙΙο όθίννοοπ ΙΗθ Ιαπάε οΐ ΑρυΙία 


από Θγθθοθ” στο πλαίσιο των συγχρηματοδοτού- 
μενων ευρωπαϊκών προγραμμάτων εδαφικής συ¬ 
νεργασίας Ελλάδα-Ιταλία 2007-2013. 5 

Καθιέρωση υπερωριακής εργασίας υπαλλήλων του 
Ανωτάτου Συμβουλίου Επιλογής Προσωπικού 
(ΑΣΕΠ) για τον μήνα ΑΠΡΙΛΙΟ του έτους 2013. 6 


ΑΠΟΦΑΣΕΙ Σ 

Αριθ. 13032/ΔΕΚΟ598 (1) 


Τροποποίηση και συμπλήρωση της ΔΕΔΕΚΟ 50051/ 
ΔΕΚ02348/21.11.2012. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΑΝΑΠΤΥΞΗΣ, 
ΑΝΤΑΓΩΝΙΣΤΙΚΟΤΗΤΑΣ, ΥΠΟΔΟΜΩΝ, 
ΜΕΤΑΦΟΡΩΝ ΚΑΙ ΔΙΚΤΥΩΝ - ΕΡΓΑΣΙΑΣ, 
ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

α. των άρθρων 7,10 παραγρ. 3α και 11 του ν. 3429/2005 
Δημόσιες Επιχειρήσεις και Οργανισμοί (ΔΈ.Κ.Ο.)» (Α' 


314), β. του ν.3920/2011 «Εξυγίανση, αναδιάρθρωση και 
ανάπτυξη των αστικών συγκοινωνιών Περιφέρειας Ατ¬ 
τικής και άλλες διατάξεις» (Α' 33), γ. του ν. 2669/1998 
«Οργάνωση και λειτουργία των Αστικών Συγκοινωνιών 
στην περιοχή Αθηνών-Πειραιώς και Περιχώρων» (Α 283), 
δ. της παραγρ. του άρθρου 2 του Ν. 1214/1981 όπως 
τροποποιήθηκε με το άρθρο 22 του Ν. 3446/2006, ε. του 
αρ. 59 του π.δ. 63/2005 «Κωδικοποίηση της νομοθεσίας 
για την Κυβέρνηση και τα κυβερνητικά όργανα» (Α' 98), 
στ. του άρθρου έκτου, παραγρ. 2 (α), (β), (γ), και (δ) του 
Ν. 4079/2012 (Α' 180). 

2. Την υπ’ αριθμ. πρωτ. 50051/ΔΕΚ02348/21.11.12 απόφαση 
Διυπουργικής Επιτροπής Δημοσίων Επιχειρήσεων και Ορ¬ 
γανισμών με θέμα «Καθορισμός Κομίστρων ΟΣΥ ΑΕ (ΕΘΕΛ, 
ΗΛΠΑΠ) και ΣΤΑΣΥ ΑΕ (ΗΣΑΠ, ΑΜΕΛ, ΤΡΑΜ)» (Β' 3203). 

3. Την υπ’ αριθμ. πρωτ. 385/ΕΓΔΕΚΟ 0012/5.1.2011 από¬ 
φαση Διυπουργικής Επιτροπής Δημοσίων Επιχειρήσεων 
και Οργανισμών με θέμα «Καθορισμός κομίστρων ΕΘΕΛ, 
ΗΣΑΠ, ΗΛΠΑΠ, ΑΜΕΛ, ΤΡΑΜ) (Β'2/2011). 

4. Την υπ’ αριθμ. πρωτ. 21580/ΕΓΔΕΚΟ 2784/29.4.2009 
απόφαση Διυπουργικής Επιτροπής Δημοσίων Επιχειρή¬ 
σεων και Οργανισμών με θέμα: «Καθορισμός μειωμένου 
κομίστρου σε ΕΘΕΛ, ΗΣΑΠ, ΗΛΠΑΠ, ΑΜΕΛ, ΤΡΑΜ και 
ΠΡΟΑΣΤΙΑΚΟ (ΤΡΑΙΝΟΣΕ)» (Β' 799). 

5. Την υπ’ αριθμ. πρωτ. 17582/ΕΓΔΕΚΟ 803/16.4.2008 
απόφαση Διυπουργικής Επιτροπής Δημοσίων Επιχειρή¬ 
σεων και Οργανισμών με θέμα: «Καθορισμός κομίστρων 
ΕΘΕΛ, ΗΣΑΠ, ΗΛΠΑΠ, ΑΜΕΛ, ΤΡΑΜ, ΠΡΟΑΣΤΙΑΚΟΥ (ΤΡΑΙ- 
ΝΟΣΕ)» (Β' 695). 

6. Την υπ’ αριθμ. πρωτ. Α-37017/2980/2007 κοινή 
υπουργική απόφαση με θέμα: «Επανακαθορισμός της 
τιμολογιακής πολιτικής για τους σταθμούς της ΑΜΕΛ 
και ΠΡΟΑΣΤΙΑΚΟΥ, σε Παλλήνη, Κάντζα, Κορωπί και 
Αεροδρόμιο» (Β' 1147). 

7. Την υπ’ αριθμ. Α-41744/3610/24.7.2006 Κοινή Υπουργική 
Απόφαση με θέμα: «Καθορισμός κομίστρων της ΑΜΕΛ 
για τους σταθμούς Παλλήνη, Κάντζα, Κορωπίου» (Β' 1351). 

8. Την με αριθ. πρωτ. 2172/15.3.2013 Εισήγηση του 
Υπουργού Ανάπτυξης, Ανταγωνιστικότητας Υποδομών, 
Μεταφορών και Δικτύων για τον καθορισμό κομίστρων 
ΟΣΥ ΑΕ και ΣΤΑΣΥ ΑΕ προς τη Διυπουργική Επιτροπή 
Δημοσίων Επιχειρήσεων και Οργανισμών. 

9. Την Εισήγηση του Υπουργού Οικονομικών προς 
τη Διυπουργική Επιτροπή Δημοσίων Επιχειρήσεων και 
Οργανισμών. 

10. Το υπ’ αρ. πρωτ. 91ΠΡ-ΔΣ/13.3.2013 έγγραφο του 
ΟΑΣΑ. 

11. Το γεγονός ότι από τις διατάξεις της παρούσας 
απόφασης προκαλείται σε βάρος του κρατικού προϋ¬ 
πολογισμού δαπάνη, το ύψος της οποίας δεν μπορεί 
να προσδιορισθεί, η οποία θα καλυφθεί από τις υφι¬ 
στάμενες πιστώσεις του κρατικού προϋπολογισμού, 
αποφασίζουμε: 

Στην υπ’ αριθμ. πρωτ. 50051/ΔΕΚ02348/21.11.12 απόφαση 
Διυπουργικής Επιτροπής Δημοσίων Επιχειρήσεων και 
Οργανισμών με θέμα «Καθορισμός Κομίστρων ΟΣΥ ΑΕ 
(ΕΘΕΛ, ΗΛΠΑΠ) και ΣΤΑΣΥ ΑΕ (ΗΣΑΠ, ΑΜΕΛ, ΤΡΑΜ) (Β' 
3203) προστίθεται άρθρο 6α μετά το άρθρο 6 ως εξής: 

«Αρθρο 6α 

Παρέχεται έκπτωση στους αγοραστές μηνιαίων καρ¬ 
τών απεριορίστων διαδρομών (ΚΑΔ) επόμενου μηνάς, 
για κάθε ημέρα 24ωρης απεργίας, με στρογγυλοποίηση 
του ποσού της συνολικής έκπτωσης στην πλησιέστερη 
μισή μονάδα και με ανώτατο ποσοστό έκπτωσης 25% 
της αξίας της μηνιαίας κάρτας. 

Ειδικότερα: (α) σε περίπτωση απεργίας των λεωφο¬ 
ρείων της ΟΣΥ και τουλάχιστον δύο εκ των Γραμμών 1, 
2 και 3 της ΣΤΑΣΥ, παρέχεται έκπτωση που αντιστοιχεί 
στο ένα τριακοστό (1/30) της αξίας των καρτών των 
περιπτώσεων α, β και γ του άρθρου 2 της παρούσης, 
(β) σε περίπτωση απεργίας των λεωφορείων της ΟΣΥ 
και μίας εκ των Γ ραμμών 1, 2 και 3 της ΣΤΑΣΥ, παρέχε¬ 
ται έκπτωση που αντιστοιχεί στο ένα τεσσαρακοστό 
πέμπτο (1/45) της αξίας των καρτών των περιπτώσεων 
β και γ και στο ένα τριακοστό (1/30) της αξίας των 
καρτών της περίπτωσης α του άρθρου 2 της παρού¬ 
σης, (γ) σε περίπτωση απεργίας τουλάχιστον δύο εκ 
των Γ ραμμών 1, 2 και 3 της ΣΤΑΣΥ παρέχεται έκπτωση 
που αντιστοιχεί στο ένα τεσσαρακοστό πέμπτο (1/45) 
της αξίας των καρτών των περιπτώσεων β και γ του 
άρθρου 2 της παρούσης, (δ) σε περίπτωση απεργίας 
μίας εκ των Γραμμών 1, 2 και 3 της ΣΤΑΣΥ παρέχεται 
έκπτωση που αντιστοιχεί στο ένα εξηκοστό (1/60) της 
αξίας των καρτών των περιπτώσεων β και γ του άρθρου 
2 της παρούσης και (ε) σε περίπτωση απεργίας μόνο 
των λεωφορείων της ΟΣΥ παρέχεται έκπτωση που αντι¬ 
στοιχεί στο ένα εξηκοστό (1/60) της αξίας των καρτών 
των περιπτώσεων β και γ και στο ένα τριακοστό (1/30) 
της αξίας των καρτών της περίπτωσης α του άρθρου 
2 της παρούσης. Οι ως άνω αναφερόμενες εκπτώσεις 
παρέχονται για κάθε ημέρα 24ωρης απεργίας. 

Με απόφαση του ΔΣ του ΟΑΣΑ που εκδίδεται μέχρι 
την 20η ημέρα εκάστου μηνάς προσδιορίζονται οι πα¬ 
ρεχόμενες εκπτώσεις για όλες τις μηνιαίες κάρτες του 
επόμενου μήνα λόγω των απεργιών του προηγούμενου. 
Με απόφαση του ΔΣ του ΟΑΣΑ προσδιορίζεται με ανά¬ 
λογο τρόπο η παροχή εκπτώσεων στις ετήσιες κάρτες 
απεριορίστων διαδρομών.» 

Η απόφαση αυτή ισχύει αναδρομικά για τις απεργίες 
που σημειώθηκαν από 1/1/2013 και ως μήνας πρώτης 
εφαρμογής της έκπτωσης ορίζεται ο Απρίλιος 2013. 
Ειδικώς για το μήνα πρώτης εφαρμογής της έκπτωσης, 
με απόφαση του ΔΣ του ΟΑΣΑ που θα εκδοθεί μέχρι 
την 31η Μαρτίου 2013 προσδιορίζονται οι παρεχόμε¬ 
νες εκπτώσεις για όλες τις μηνιαίες κάρτες του μηνάς 
Απριλίου 2013 λόγω των απεργιών του Ιανουάριου του 
ιδίου έτους. 


Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Αθήνα, 26 Μαρτίου 2013 

ΟΙ ΥΠΟΥΡΓΟΙ 

ΑΝΑΠΤΥΞΗΣ, 

ΑΝΤΑΓΩΝΙΣΤΙΚΟΤΗΤΑΣ, 

ΟΙΚΟΝΟΜΙΚΩΝ ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

ΙΩΑΝΝΗΣ ΣΤΟΥΡΝΑΡΑΣ ΚΩΝΣΤΑΝΤΙΝΟΣ ΧΑΤΖΗΔΑΚΗΣ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

ΙΩΑΝΝΗΣ ΒΡΟΥΤΣΗΣ 
-♦- 

Αριθ. 2/23008/0022 (2) 

Έγκριση καθιέρωσης υπερωριακής εργασίας υπαλλή¬ 
λων της Διεύθυνσης (Δ1) Διοικητικού του Υπουργεί¬ 
ου Οικονομικών, οι οποίοι θα παρέχουν υπηρεσία - 
γραμματειακή υποστήριξη στα γραφεία Υπουργού, 
Υφυπουργού Οικονομικών και των Γ ενικών Γ ραμμα- 
τέων Οικονομικών, Δημοσίων Εσόδων και Δημόσιας 
Περιουσίας, έτους 2013. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα Κυβερνητικά Όργανα που κυ¬ 
ρώθηκε με το άρθρο πρώτο του Π.Δ. 63/2005 (ΦΕΚ 98/Α). 

2. Τις διατάξεις του άρθρου 20 του Ν. 4024/2011 (ΦΕΚ 
226/Α') «Συνταξιοδοτικές ρυθμίσεις, ενιαίο μισθολόγιο 
- βαθμολόγιο, εργασιακή εφεδρεία και άλλες διατάξεις 
εφαρμογής του μεσοπρόθεσμου πλαισίου δημοσιονομι¬ 
κής στρατηγικής 2012-2015», όπως τροποποιήθηκαν με 
τις όμοιες του άρθρου 45 τουν. 4071/2012 (ΦΕΚ 85/Α). 

3. Την αριθμ.Υ48/9-7-2012 (ΦΕΚ 2105/Β/9.7.2012) Απόφα¬ 
ση καθορισμού αρμοδιοτήτων του Αναπληρωτή Υπουρ¬ 
γού Οικονομικών Χρήστου Στάίκούρα. 

4. Την αρ. 2/46430/000424.7.2012 (ΦΕΚ 2183/Β/24.7.2012) 
απόφαση μεταβίβασης αρμοδιοτήτων και εξουσίας υπο¬ 
γραφής «Με εντολή Αναπληρωτή Υπουργού» 

5. Το αριθμ. ΔΙΑ 1180354 ΕΞ 2012/28.12.2012 έγγραφο 
της ΔΙ-Διοικητικού περί ανάγκης απογευματινής υπερω- 
ριακής απασχόλησης των πενήντα μονίμων (50) υπαλ¬ 
λήλων, οι οποίοι παρέχουν υπηρεσία - γραμματειακή 
υποστήριξη στα Γ ραφεία Υπουργού, Υφυπουργού, και 
Γενικών Γραμματέων Οικονομικών, Δημοσίων Εσόδων 
και Δημόσιας Περιουσίας, προκειμένου να αντιμετωπίζο¬ 
νται οι ιδιαίτερα αυξημένες υποχρεώσεις και ο φόρτος 
εργασίας των εν λόγω Γ ραφείων. 

6. Το αριθμ. Δ5Α1037780 ΕΞ 2013/28.2.2013 έγγραφο 
της Διεύθυνσης Προϋπολογισμού και Δημοσιονομικών 
Αναφορών του Υπουργείου Οικονομικών. 

7. Την αριθ. Δ5Α1030694 ΕΞ 2013/21.2.2013 απόφαση 
έγκρισης δέσμευσης πίστωσης της Διεύθυνσης Προϋ¬ 
πολογισμού και Δημοσιονομικών Αναφορών του Υπουρ¬ 
γείου Οικονομικών. 

8. Το γεγονός ότι, από τις διατάξεις της παρούσας 
απόφασης, προκαλείται δαπάνη ύψους 23.160 € περί¬ 
που και θα καλυφθεί από τις πιστώσεις του τακτικού 
προϋπολογισμού του Υπουργείου Οικονομικών, στον 
Ειδ. Φορέα 23-110 και ΚΑΕ 0511 οικ. έτους 2013, απο¬ 
φασίζουμε: 

Εγκρίνουμε την καθιέρωση υπερωριακής απογευμα¬ 
τινής εργασίας σε πενήντα (50) υπαλλήλους της Διεύ¬ 
θυνσης (Δ1) Διοικητικού του Υπουργείου Οικονομικών, οι 
οποίοι παρέχουν υπηρεσία - γραμματειακή υποστήριξη 
στα γραφεία Υπουργού, Υφυπουργού, Γενικού Γραμ¬ 
ματέα Οικονομικών, Δημοσίων Εσόδων και Δημόσιας 
Περιουσίας για μέχρι είκοσι (20) απογευματινές ώρες 
ανά υπάλληλο κατά το χρονικό διάστημα από τη δημο¬ 
σίευση της παρούσας και μέχρι 30.6.2013. 

Η συγκρότηση συνεργείου υπερωριακής εργασίας και 
ο ορισμός των υπαλλήλων, θα γίνεται με απόφαση του 
Προϊσταμένου της Διεύθυνσης Διοικητικού (Δ1), με την 
οποία θα κατανέμονται οι ώρες, κατά μήνα και κατά 
υπάλληλο, ανάλογα με τις υπηρεσιακές ανάγκες και θα 
βεβαιώνεται και η πραγματοποίηση αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Μαρτίου 2013 

Με εντολή Αναπληρωτή Υπουργού Οικονομικών 
Η Γενική Γραμματέας Δημοσιονομικής Πολιτικής 
ΧΡΙΣΤΙΝΑ ΠΑΠΑΚΩΝΣΤΑΝΤΙΝΟΥ 

-♦- 

Αριθ. 39460/Γ2 (3) 

Εξασφάλιση της παιδαγωγικής και διδακτικής επάρκει¬ 
ας του Προγράμματος Σπουδών στις Επιστήμες της 
Αγωγής και της Εκπαίδευσης του Ο.Π.Α. 

Ο ΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 

ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις του άρθρου 2 παρ. 3 περ. β του ν. 3848/ 
2010 «Αναβάθμιση του ρόλου του εκπαιδευτικού - κα¬ 
θιέρωση κανόνων αξιολόγησης και αξιοκρατίας στην 
εκπαίδευση και λοιπές διατάξεις» (ΦΕΚ 71 Α'). 

2. Τις διατάξεις του ν. 3966/2011 «Θεσμικό πλαίσιο των 
Πρότυπων Πειραματικών Σχολείων, Ίδρυση Ινστιτούτου 
Εκπαιδευτικής Πολιτικής, Οργάνωση του Ινστιτούτου 
Τεχνολογίας Υπολογιστών και Εκδόσεων «ΔΙΟΦΑΝΤΟΣ» 
και λοιπές διατάξεις»(ΦΕΚ 118 Α'). 

3. Την υπ’ αριθ. 07/25-02-2013 (θέμα 2ο) πράξη του 
Ινστιτούτου Εκπαιδευτικής Πολιτικής (Ι.Ε.Π.). 

4. Τις διατάξεις του άρθρου 90 του «Κώδικα Νομοθεσί¬ 
ας για την Κυβέρνηση και τα κυβερνητικά όργανα», που 
κυρώθηκε με το άρθρο πρώτο του Π.Δ. 63/2005 (ΦΕΚ 
98 Α'), κατ' εφαρμογή των οποίων βεβαιώνεται ότι από 
τις διατάξεις της παρούσης δεν προκαλείται δαπάνη 
σε βάρος του κρατικού προϋπολογισμού, διαπιστώνεται: 

Ότι το Πρόγραμμα Σπουδών στις Επιστήμες της Αγω¬ 
γής και της Εκπαίδευσης του Οικονομικού Πανεπιστη¬ 
μίου Αθηνών (Ο.Π.Α.) πληροί όλες τις προβλεπόμενες 
αναγκαίες επιστημονικές και διοικητικές προδιαγραφές 
και ως εκ τούτου εξασφαλίζει παιδαγωγική και διδακτική 
επάρκεια (άρθρο 2 παρ. 3 περ. β του ν. 3848/2010). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 21 Μαρτίου 2013 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΑΟΣ 


Αριθ. Φ.10021/5676/679 (4) 

Συμβάσεις μίσθωσης έργου με 400 ιατρούς για τη στε- 
λέχωση του Ειδικού Σώματος Ιατρών και συμμετο¬ 
χή στις Υγειονομικές Επιτροπές Αναπηρίας ΚΕΠΑ 
του ΙΚΑ-ΕΤΑΜ. 

ΟΙ ΥΠΟΥΡΓΟΙ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ ΚΑΙ 
ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ - ΕΡΓΑΣΙΑΣ, 
ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη: 

1. Τ ις διατάξεις: 

1.1. του άρθρου 6 του ν.2527/1997 «Τροποποίηση και 
συμπλήρωση διατάξεων του ν.2190/1994 και άλλες δια¬ 
τάξεις» (ΦΕΚ 206 Α) όπως έχει τροποποιηθεί και ισχύει. 

1.2. του άρθρου 6 του ν.2556/1997 (ΦΕΚ 270 Α), όπως 
τροποποιήθηκε με το άρθρο 152 του ν.3655/2008 (ΦΕΚ 
58 Α) 

1.3. του άρθρου 26, παρ. 2 του ν.4038/2012 (ΦΕΚ 14 Α), 
όπως εκάστοτε ισχύουν 

1.4. της παρ. 8α του άρθρου 19 του ν.3846/2010 (ΦΕΚ 
66 Α) 

1.5. του Π.Δ. 368/1989 «Οργανισμός Υπουργείου Εργασί¬ 
ας» (ΦΕΚ 163 Α) όπως τροποποιήθηκε και ισχύει σήμερα. 

1.6. Του Π.Δ. 372/1995 «Μεταφορά της Γ ενικής Γ ραμμα- 
τείας Κοινωνικών Ασφαλίσεων από το Υπουργείο Υγείας 
Πρόνοιας και Κοινωνικών Ασφαλίσεων στο Υπουργείο 
Εργασίας» (ΦΕΚ 201 Α). 

1.7. του άρθρου 90 του «Κώδικα νομοθεσίας για την 
Κυβέρνηση και τα Κυβερνητικά Όργανα» που κυρώθηκε 
με το άρθρο πρώτο του Π.Δ.63/2005 (ΦΕΚ 98 Α). 

1.8. της παρ. 8 του άρθρου 6 του ν.3863/2010 (ΦΕΚ 
115 Α) 

1.9. του π.δ. 185/2009 (ΦΕΚ 213 Α) «Ανασύσταση του 
Υπουργείου Οικονομικών κ.λπ.» 

1.10. του π.δ. 65/2011 «Διάσπαση του Υπουργείου Εσωτε¬ 
ρικών, Αποκέντρωσης και Ηλεκτρονικής Διακυβέρνησης 
στα Υπουργεία α) Εσωτερικών και β) Διοικητικής Μεταρ¬ 
ρύθμισης και Ηλεκτρονικής Διακυβέρνησης» (ΦΕΚ 147 Α). 

1.11. του π.δ. 85/2012 (ΦΕΚ 141 Α) «Ίδρυση και μετονομα- 
σία Υπουργείων, μεταφορά και κατάργηση υπηρεσιών» 

1.12. του π.δ. 86/2012 (ΦΕΚ 141 Α) «Διορισμός Υπουργών, 
Αναπληρωτών Υπουργών και Υφυπουργών». 

2. Τη ΔΙΠΠ/Φ.ΕΓΚΡ.7/10/28421/28-01-2013 απόφαση της 
Επιτροπής του άρθρου 2 παρ. 1 της 33/2006 ΠΥΣ. 

3. Τη 20350/01-11-2012 βεβαίωση του ΑΣΕΠ. 

4. Τις 140/ Συν. 28η/27-9-2012, 167/Συν. 34η/15-11-2012 
και 24/ Συν. 8η/18-02-2013 αποφάσεις του Δ.Σ. του ΙΚΑ- 
ΕΤΑΜ. 

5. Το γεγονός ότι η συνολική δαπάνη από την απόφα¬ 
ση αυτή θα ανέλθει στο ποσό των τεσσάρων εκατομμυ¬ 
ρίων οκτακόσιων χιλιάδων (4.800.000,00) ευρώ, και θα 
βαρύνει τον προϋπολογισμό του ΙΚΑ-ΕΤΑΜ ετών 2013 
και 2014. Για το έτος 2013 είναι σε εξέλιξη η διαδικασία 
της Α' τροποποίησης προϋπολογισμού, όπου έχει γίνει 
πρόβλεψη μεταφοράς πίστωσης από ειδικό αποθεματικό 
στον ΚΑΕ 0413 «Αποζημιώσεις υγειονομικών εκτελού- 
ντων ειδικές υπηρεσίες ως ελεύθεροι επαγγελματίες», 
ποσού 4.800.000 €, αποφασίζουμε: 

Καθορίζεται ο αριθμός των ιδιωτών ιατρών με τους 
οποίους μπορεί το ΙΚΑ-ΕΤΑΜ να συνάψει σύμβαση μί¬ 
σθωσης έργου, για χρονικό διάστημα ενός (1) έτους, σε 
400 ως εξής: 150 ψυχίατρους, 150 νευρολόγους και 100 

καρδιολόγους για τη στελέχωση του Ειδικού Σώματος 
Ιατρών και τη συμμετοχή τους ως μέλη στις υγειονομι¬ 
κές επιτροπές αναπηρίας του Κέντρου Πιστοποίησης 
Αναπηρίας (ΚΕ.Π.Α.) του ΙΚΑ-ΕΤΑΜ. 

Α. Κριτήρια επιλογής ιατρών 

Οι συμβαλλόμενοι ιατροί θα πρέπει: 

α) να έχουν πτυχίο ανώτατης ιατρικής σχολής της 
ημεδαπής ή ισότιμο πτυχίο της αλλοδαπής και άδεια 
άσκησης επαγγέλματος, 

β) οι άντρες να έχουν εκπληρώσει τις στρατιωτικές 
τους υποχρεώσεις ή να έχουν απαλλαγεί νόμιμα από 
αυτές και να μην είναι ανυπότακτοι ή να μην έχουν 
καταδικαστεί για λιποταξία με τελεσίδικη απόφαση, 

γ) να έχουν την υγεία και τη φυσική καταλληλότητα 
που τους επιτρέπει την εκτέλεση των καθηκόντων της 
θέσης. Για τη σύναψη των σχετικών συμβάσεων δεν θα 
πρέπει να έχουν επιβληθεί ή να εκκρεμούν σε βάρος 
των ιατρών πειθαρχικές ή ποινικές διώξεις. 

Β. Βασικοί όροι των συμβάσεων 

Καθορίζονται ως βασικοί όροι των συμβάσεων οι ακό¬ 
λουθοι: 

• Οι συμβαλλόμενοι ιατροί θα πρέπει να ανταποκρί- 
νονται στα καθήκοντά τους ως μέλη των υγειονομικών 
επιτροπών αναπηρίας ΚΕ.ΠΑ., βάσει του οικείου κώδικα 
επαγγελματικής δεοντολογίας και εφαρμόζοντας τις 
ισχύουσες διατάξεις του Ε.Κ.Π.ΠΑ. 

• Η σύμβαση θα είναι δωδεκάμηνης διάρκειας, με 
έναρξη την ημερομηνία υπογραφής της και θα λύεται 
αυτοδίκαια με τη συμπλήρωση δώδεκα μηνών, οπότε 
και θα περατώνεται το συγκεκριμένο έργο, χωρίς πε¬ 
ραιτέρω διατυπώσεις. 

• Σε περίπτωση καταγγελίας της σύμβασης για 
οποιονδήποτε λόγο, το ΙΚΑ-ΕΤΑΜ θα δύναται να προβαί¬ 
νει σε αντικατάσταση του συμβαλλόμενου ιατρού από 
την τηρούμενη λίστα επιλαχόντων της ίδιας ειδικότητας, 
που θα έχει προκύψει κατά τη διαδικασία επιλογής. 

• Οι ιατρικές υπηρεσίες συμμετοχής των συμβαλλόμε¬ 
νων ιατρών στις υγειονομικές επιτροπές αναπηρίας θα 
καθορίζονται ανάλογα με τις ανάγκες της υπηρεσίας, με 
ελάχιστες ημέρες διαθεσιμότητας τους τις 5 έως 7 ανά 
μήνα και θα παρέχονται αποκλειστικά στα πλαίσια αρ¬ 
μοδιότητας των υγειονομικών επιτροπών ΚΕ.ΠΑ. νομών 
Αττικής και Θεσσαλονίκης, κατά το ωράριο συνεδρίασης 
των υγειονομικών επιτροπών. 

• Για τις παρεχόμενες ανά μήνα υπηρεσίες των συμ¬ 
βαλλόμενων ιατρών σε προγραμματισμένες συνεδρι¬ 
άσεις των υγειονομικών επιτροπών για οποιονδήποτε 
λόγο, θα πρέπει αυτή να γνωστοποιείται στην αρμόδια 
υπηρεσία τουλάχιστον ένα μήνα πριν από την ημερο¬ 
μηνία της συνεδρίασης. 

• Το ΙΚΑ-ΕΤΑΜ δύναται να καταγγείλει τη σύμβαση 
πριν από τη λήξη της, χωρίς καταβολή οποιοσδήποτε 
αποζημίωσης, εάν ο συμβαλλόμενος ιατρός παραβεί 
οποιονδήποτε από τους ως άνω ουσιώδεις όρους αυτής 
ή απουσιάσει αναιτιολόγητα από τη συμμετοχή του σε 
υγειονομική επιτροπή και χωρίς προηγούμενη γνωστο¬ 
ποίηση, παρά την έγκαιρη και νόμιμη κλήτευσή του. 

Γ. Κατανομή ιατρών ανά πόλη 


Πόλη 

Καρδιο¬ 

λόγοι 

Νευρολόγοι 

Ψυχίατροι 

Σύνολο 

Αθήνα 

27 

65 

63 

155 


Θεσσαλο¬ 

νίκη 

29 

34 

33 

96 

Αγρίνιο 

3 

5 

5 

13 

Πάτρα 

8 

11 

12 

31 

Ηράκλειο 

4 

5 

4 

13 

Ρόδος 

2 

4 

4 

10 

Ιωάννινα 

2 

4 

2 

8 

Καβάλα 

4 

3 

3 

10 

Κοζάνη 

6 

5 

6 

17 

Βόλος 

4 

5 

5 

14 

Λάρισα 

6 

5 

7 

18 

Τρίκαλα 

3 

2 

3 

8 

Αλεξαν¬ 

δρούπολη 

2 

2 

3 

7 

Σύνολο 

100 

150 

150 

400 


Σε περίπτωση που δεν είναι εφικτή η σύναψη συμ¬ 
βάσεων ανά πόλη σύμφωνα με τα ανωτέρω, ο αριθμός 
θα συμπληρωθεί με σύναψη συμβάσεων από τη σειρά 
κατάταξης των ιατρών των υπολοίπων πόλεων, ανάλογα 
με τα υφιστάμενα εκκρεμή αιτήματα προς εξέταση και 
τους χρόνους αναμονής. 

Δ. Αμοιβή συμβεβλημένων ιατρών 

Η αμοιβή των συμβαλλόμενων ιδιωτών ιατρών καθο¬ 
ρίζεται, για κάθε κρινόμενο περιστατικό για το οποίο 
εκδίδεται γνωμάτευση, σε επτά (7) ευρώ. Γ ια την κατ' 
οίκον εξέταση περιστατικών αναπηρίας, η ειδική αποζη¬ 
μίωση ανέρχεται σε ποσό ίσο με το τριπλάσιο της ως 
άνω αμοιβής. Οι ως άνω αμοιβές καταβάλλονται μέχρι 
του ποσού των χιλίων (1.000) ευρώ μηνιαίως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μαρτίου 2013 

ΟΙ ΥΠΟΥΡΓΟΙ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ ΚΑΙ ΕΡΓΑΣΙΑΣ, ΚΟΙΝΩΝΙΚΗΣ 

ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

ΑΝΤΩΝΙΟΣ ΜΑΝΙΤΑΚΗΣ ΙΩΑΝΝΗΣ ΒΡΟΥΤΣΗΣ 

-♦- 

Αριθ. οικ.8273/3127 (5) 

Καθιέρωση υπερωριακής εργασίας με αμοιβή, για το 
έτος 2013, για το προσωπικό της Ομάδας Διοίκησης 
Έργου του προγράμματος με τίτλο “ΤεΙΙκίης ίεηάε”, 
τίτλος ΤαΙΙ<5 όθίννββη ΙΙίθ Ιαηάδ οί ΑρυΙίε αηά Οιόοοθ” 
στο πλαίσιο των συγχρηματοδοτούμενων ευρωπα¬ 
ϊκών προγραμμάτων εδαφικής συνεργασίας Ελλά- 
δα-Ιταλία 2007-2013. 

Ο ΠΕΡΙΦΕΡΕΙΑΡΧΗΣ ΙΟΝΙΩΝ ΝΗΣΩΝ 

Έχοντας υπόψη: 

1. Τις διατάξεις του ν. 3852/2010(ΦΕΚ 87 Α') «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

2. Το ΠΔ147/2010 «Οργανισμός της Περιφέρειας Ιονίων 
Νήσων» (ΦΕΚ 240/Α727-12-2010). 

3. Τις διατάξεις του άρθρου 20 του Ν.4024/2011 (ΦΕΚ 
226/Α/27-1 -2011) «Συνταξιοδοτικές ρυθμίσεις, ενιαίο μι¬ 
σθολόγιο - βαθμολόγιο, εργασιακή εφεδρεία και άλλες 
διατάξεις εφαρμογής του μεσοπρόθεσμου πλαισίου δη¬ 
μοσιονομικής στρατηγικής 2012-2015», όπως τροποποιή- 




























ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


11791 


θηκαν με τις διατάξεις της παραγράφου 1 του άρθρου 
45 του Ν. 4071/2012. 

4. Τις διατάξεις της παρ. 7 του άρθρου 25 του ν. 2738/ 
1999 (ΦΕΚ 180/Α). 

5. Την αριθμ. πρωτ. οικ. 2/78400/0022/14-11-2011 εγκύ¬ 
κλιο της 22ης Διεύθυνσης Μισθολογίου του Γενικού 
Λογιστηρίου του Κράτους «Παροχή οδηγιών για την 
εφαρμογή των διατάξεων του Δευτέρου Κεφαλαίου του 
Ν. 4024/2011 (ΦΕΚ 226/Α) -Συνταξιοδοτικές ρυθμίσεις, 
ενιαίο μισθολόγιο - βαθμολόγιο, εργασιακή εφεδρεία 
και άλλες διατάξεις εφαρμογής του μεσοπρόθεσμου 
πλαισίου δημοσιονομικής στρατηγικής 2012-2015». 

6. Την απόφαση του Υφυπουργού Ανάπτυξης, Ανταγω¬ 
νιστικότητας και Ναυτιλίας με θέμα: «Εγκριση ένταξης 
στο ΠΔΕ 2012 των έργων» με ημερομηνία εκδόσεως 
16/05/2012 (ΑΔΑ: Β49ΥΦ- ΨΗΟ). 

7. Την υπ’ αριθμ. πρωτ. Οικ. 41274/16635-27/07/2012 από¬ 
φαση του Περιφερειάρχη Ιονίων Νήσων περί σύστασης 
Ομάδας Διοίκησης Έργου για την παρακολούθηση και 
υλοποίηση του Προγράμματος με τίτλο “ΤαΙ^ίηρ ίαπάε”, 
τίτλος ΤαΙΚε άοίννοβη Ιάο Ιαηάδ οΐ ΑρυΙία από Θγθθοθ” 
στο πλαίσιο των συγχρηματοδοτούμενων ευρωπαϊκών 
προγραμμάτων εδαφικής συνεργασίας Ελλάδα-Ιταλία 
2007-2013. 

8. Την υπ’ αριθμ. πρωτ. Οικ. 35162/13760-28/06/2012 
απόφαση του Περιφερειάρχη Ιονίων Νήσων περί έγκρι¬ 
σης διάθεσης πίστωσης ύψους 91.000,00 € με πίστω¬ 
ση έτους 31.750,00 € για την υλοποίηση του εν λόγω 
προγράμματος της ΣΑΕΠ 3228, με ΚΕ. 2012ΕΠ32280021. 

9. Την ανάγκη να προσφέρουν τις υπηρεσίες τους και 
πέρα από τις ώρες υποχρεωτικής εργασίας τους οι ανα- 
φερόμενοι στην ομάδα διοίκησης έργου υπάλληλοι της 
Περιφέρειας Ιονίων Νήσων για την αντιμετώπιση των 
αυξημένων υποχρεώσεων (σύνταξη, μετάφραση κειμέ¬ 
νων, οικονομική διαχείριση, παρακολούθηση συμβάσεων, 
σύνταξη αναφορών προόδου, εν γένει συντονισμό και 
οργάνωση δραστηριοτήτων του προγράμματος, κλπ.) 
που προκύπτουν από τη διαχείριση του ως άνω έργου. 

10. Το γεγονός ότι το ύψος της προκαλούμενης δα¬ 
πάνης ανέρχεται στο ποσό των € 8.640,00 € που θα 
αντιμετωπιστεί από τις πιστώσεις της κατηγορίας δα¬ 
πανών 5ΤΑΕΕ- ΠΡΟΣΩΠΙΚΟ του έργου, αποφασίζουμε: 

1. Διαπιστώνουμε την ανάγκη πραγματοποίησης υπε- 
ρωριακής εργασίας του προσωπικού που απασχολείται 
στην Ομάδα ΔιοίκησηςΈργου του προγράμματος με τίτ¬ 
λο “ΤαΙΗηρ ί&ηάε”, τίτλος ΤβΙΚε άθίννοοη Ιίΐθ Ιαηάε οί ΑρυΙίθ 
από Θγθθοθ” για το χρονικό διάστημα έως 31-12-2013 
για τους λόγους που αναφέρονται στο σκεπτικό της 
παρούσας, και 

2. Εγκρίνουμε την καθιέρωση συμπληρωματικής υπε- 
ρωριακής εργασίας πέρα του υποχρεωτικού ωραρίου 
εργασίας του προσωπικού που απασχολείται στην 
Ομάδα ΔιοίκησηςΈργου του προγράμματος με τίτλο 
“ΤαΙΙάηρ ίαπάε”, τίτλος ΤθΙΙ< 5 άθίννββπ Ιάθ Ιαπάε οί ΑρυΙίθ 
3πά Θγθθοθ” στο πλαίσιο των συγχρηματοδοτούμενων 
ευρωπαϊκών προγραμμάτων εδαφικής συνεργασίας Ελ- 
λάδα-Ιταλία 2007-2013 για το χρονικό διάστημα έως 
31.12.2013, για μέχρι έξι (6) υπαλλήλους της Περιφέρειας 
Ιονίων Νήσων ως εξής: Μέχρι είκοσι (20) ώρες ανά υπάλ¬ 
ληλο κατά μήνα για απογευματινή εργασία εργασίμων 
ημερών. 

Στους ανωτέρω υπαλλήλους δεν περιλαμβάνονται 
Προϊστάμενοι Διεύθυνσης και Γενικής Διεύθυνσης. 


Η ονομαστική κατανομή των παραπάνω ωρών θα γίνει 
με νεότερες αποφάσεις μας. Το προσωπικό και ο αριθ¬ 
μός των ωρών θα εξαρτηθεί από το είδος των εποχικών, 
έκτακτων και επειγουσών υπηρεσιακών αναγκών και 
θα καθορίζεται με απόφαση του Περιφερειάρχη Ιονίων 
Νήσων. 

Η απόφαση αυτή ισχύει από την ημερομηνία δημοσί¬ 
ευσής της στο Φύλλο Εφημερίδας της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 19 Φεβρουάριου 2013 

Ο Περιφερειάρχης 
ΣΠΥΡΙΔΩΝ ΣΠΥΡΟΥ 

-♦- 

Αριθ. 4127 (6) 

Καθιέρωση υπερωριακής εργασίας υπαλλήλων του Ανω- 
τάτου Συμβουλίου Επιλογής Προσωπικού (ΑΣΕΠ) για 
τον μήνα ΑΠΡΙΛΙΟ του έτους 2013. 

Ο ΠΡΟΕΔΡΟΣ ΤΗΣ ΑΝΕΞΑΡΤΗΤΗΣ ΑΡΧΗΣ 
ΑΝΩΤΑΤΟ ΣΥΜΒΟΥΛΙΟ ΕΠΙΛΟΓΗΣ ΠΡΟΣΩΠΙΚΟΥ 

Έχοντας υπόψη: 

Α) Τις διατάξεις: 

1) του άρθρου 20 του ν. 4024/2011 (ΦΕΚ 226/27-10-2011/τ. 
Α') «Συνταξιοδοτικές ρυθμίσεις, ενιαίο μισθολόγιο - βαθ¬ 
μολόγιο, εργασιακή εφεδρεία και άλλες διατάξεις εφαρ¬ 
μογής του μεσοπρόθεσμου πλαισίου δημοσιονομικής 
στρατηγικής 2012 - 2015» 

2) την παρ. 1 του άρθρ. 45 του ν. 4071/2012 «δημοσι- 
ολογιστικές διατάξεις» (ΦΕΚ85/11-04-2012/τ.Α') με την 
οποία αντικαταστάθηκε η παρ. 2 του ανωτέρω άρθρου 
20 του ν. 4024/2011. 

3) του άρθρου 2 του ν. 3051/2002 «Συνταγματικά κα¬ 
τοχυρωμένες ανεξάρτητες αρχές». 

4) των άρθρων 17,18,19 και 21 του ν.2190/1994, «Σύστα¬ 
ση ανεξάρτητης αρχής για την επιλογή προσωπικού και 
ρύθμιση θεμάτων διοίκησης», όπως ισχύουν (ΦΕΚ 28/τ. 
Α73.3.1994). 

5) του άρθρου 10 του ν. 3812/2009 «Αναμόρφωση συ¬ 
στήματος προσλήψεων στο δημόσιο τομέα και άλλες 
διατάξεις» (ΦΕΚ 234/τ.Α' /28-12-2009). 

6) των άρθρων 36 και 40 παρ. 4 και 6 του ν. 4024/2011 
(ΦΕΚ226/27-10-2011/Α ) «Συνταξιοδοτικές ρυθμίσεις, ενι¬ 
αίο μισθολόγιο - βαθμολόγιο, εργασιακή εφεδρεία και 
άλλες διατάξεις εφαρμογής του μεσοπρόθεσμου πλαι¬ 
σίου δημοσιονομικής στρατηγικής 2012 - 2015» με τα 
οποία προστέθηκαν αρμοδιότητες στο ΑΣΕΠ. 

7) του άρθρου 85 του Κώδικα Δημοσίων Πολιτι¬ 
κών Διοικητικών Υπαλλήλων και Υπαλλήλων Ν.Π.Δ.Δ. 
(Ν.3528/2007), όπως αντικαταστάθηκε με το άρθρο 1 
του Ν.3839/2010 (ΕΙΣΕΠ). 

8) τις λοιπές διατάξεις του ν. 2190/1994, όπως τρο¬ 
ποποιήθηκαν, συμπληρώθηκαν και ισχύουν (ΦΕΚ 28/τ. 
Α73.3.1994). 

Β) την εγκύκλιο του Γ.Λ.Κ. με α.π. 2/78400/0022 
/14.11.2011 «Παροχή οδηγιών για την εφαρμογή των δια¬ 
τάξεων του Δεύτερου Κεφαλαίου του Ν. 4024/2011 κ.λπ.». 

Γ) την υπ’ αριθμ. 42948/11.12.2003 κανονιστική απόφαση 
του Υπουργού Εσ.Δ.Δ.& Α. (ΦΕΚ 1854/Β/11.12.2003), όπως 
ισχύει. 

Δ) τον Κανονισμό Λειτουργίας του ΑΣΕΠ (ΦΕΚ 997/ 
τ.Β7ΐ8.7.2003). 





11792 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Ε) την ύπαρξη εγγεγραμμένης πίστωσης στον προ¬ 
ϋπολογισμό του ΑΣΕΠ (2013), Ειδικός Φορέας 05-620, 
ΚΑΕ 0511-αποζημίωση για υπερωριακή εργασία, ύψους 
400.000,00 €. 

ΣΤ) το γεγονός ότι, από την εφαρμογή των διατάξεων 
της απόφασης αυτής, θα προκληθεί δαπάνη μέχρι είκοσι 
πέντε χιλιάδες ευρώ (25.000 €), η οποία θα βαρύνει τον 
Κ.Α.Ε. 0511 του Ειδικού Φορέα 05-620. 

Ζ) την υπ’ αριθμ. ΥΔΕ 1744 (α.π. ΑΣΕΠ 71/02-01-2013) 
με ΑΔΑ ΒΕΦΔ6Η6-7ΓΓ απόφαση δέσμευσης πίστωσης, 
ύψους ενενήντα χιλιάδων ευρώ (90.000,00 €) από την 
οποία προέκυψε υπόλοιπο τουλάχιστον δεκαπέντε χι¬ 
λιάδων ευρώ (15.000,00 €) και την υπ’ αριθμ. ΥΔΕ 26961 
(α.π. ΑΣΕΠ 3475/11-03-2013) με ΑΔΑ ΒΕΔΑ6Η6-3ΤΖ από¬ 
φαση δέσμευσης πίστωσης, ύψους δέκα χιλιάδων ευρώ 
(10.000,00 €) για την πληρωμή της ανωτέρω δαπάνης, 
σε βάρος της πίστωσης του ΚΑΕ 0511 (Φ.05-ΕΦ 620), 
αποφασίζουμε: 

Εγκρίνουμε την καθιέρωση υπερωριακής απογευματι¬ 
νής απασχόλησης διακοσίων σαράντα (240) υπαλλήλων 
που υπηρετούν στο ΑΣΕΠ και μέχρι 4.800 {=240X20} 
ώρες συνολικά, από την 1 Απριλίου μέχρι και την 30 
Απριλίου 2013. 

Οι ώρες απογευματινής υπερωριακής απασχόλησης 
που δύναται να εργασθεί κάθε υπάλληλος ανά μήνα, 
δεν μπορούν να υπερβαίνουν τις είκοσι (20). 

Η υπερωριακή απασχόληση των υπαλλήλων αφορά 
σε επείγουσες, έκτακτες και επιτακτικές υπηρεσιακές 
ανάγκες της Κεντρικής Υπηρεσίας του ΑΣΕΠ και του 
Αποκεντρωμένου Τμήματος ΑΣΕΠ Θεσσαλονίκης, που 
προκύπτουν από την εφαρμογή των διατάξεων: 

α) του άρθ. 36 του ν. 4024/2011 «δημιουργία θέσεων 
απασχόλησης σε τοπικό επίπεδο μέσω προγραμμάτων 
κοινωφελούς χαρακτήρα - ΕΣΠΑ 2007-2013» και συγκε¬ 
κριμένα εποπτεία και έλεγχος διαδικασιών (έγκριση 
ανακοινώσεων, έλεγχος πινάκων, εξέταση ενστάσεων). 

β) του άρθ. 40 του ν. 4024/2011 «προσωπικό για εκτέ¬ 
λεση έργων με αυτεπιστασία σε ΟΤΑ, συνδέσμους ΟΤΑ 
και ΝΠΔΔ ΟΤΑ» και συγκεκριμένα έγκριση πρόσκλησης, 
έλεγχος πινάκων, εξέταση ενστάσεων, έλεγχος προσό¬ 
ντων επιλεγομένων υποψηφίων. 


γ) του άρθ. 18 παρ. 3 του ν. 4058/2012, όπως τροποποι¬ 
ήθηκε και ισχύει, «στελέχωση Υπηρεσιών Ασύλου και Α' 
υποδοχής του Υπουργείου Δημόσιας Τάξης». 

δ) του άρθ. 10 του ν. 3812/2009 όπως ισχύει, σχετικά με 
την έκδοση βεβαιώσεων περί γνησιότητας των συμβά¬ 
σεων μίσθωσης έργου, που συνάπτονται από υπηρεσίες 
και νομικά πρόσωπα του δημοσίου τομέα με φυσικά 
πρόσωπα. 

ε) του άρθ. 21 του ν. 2190/1994 όπως ισχύει «περί προ¬ 
σλήψεων προσωπικού με σχέση εργασίας ιδιωτικού δι¬ 
καίου ορισμένου χρόνου για την κάλυψη παροδικών ανα¬ 
γκών» και συγκεκριμένα έγκριση ανακοίνωσης, έλεγχος 
πινάκων και ενστάσεων συμβάσεων ορισμένου χρόνου 
(ΣΟΧ) και συμβάσεων μίσθωσης έργου (ΣΜΕ). 

στ) του άρθ. 14 παρ. 2 (περιπτώσεις ιε' και κ') του 
ν. 2190/1994 όπως ισχύει «περί προσλήψεων προσω¬ 
πικού για αντιμετώπιση κατεπειγουσών ή εποχικών ή 
πρόσκαιρων αναγκών με δίμηνες συμβάσεις και περί 
προσλήψεων εργατικού και τεχνικού προσωπικού των 
Δήμων μέχρι 5 ημέρες κατ’ άτομο». 

ζ) για την διεξαγωγή της διαδικασίας μετακίνησης των 
υπαλλήλων που βρίσκονται σε καθεστώς διαθεσιμότη¬ 
τας λόγω κατάργησης των θέσεών τους δυνάμει των 
διατάξεων την υποπαρ. Ζ4 της παρ. Ζ του άρθρου πρώ¬ 
του του ν. 4093/2012 με βάση το άρθρο 18 του ν. 2190/ 
1994. 

η) για τη διεξαγωγή της διαδικασίας πλήρωσης εκατόν 
ογδόντα έξι (186) θέσεων τακτικού προσωπικού Πανε¬ 
πιστημιακής Εκπαίδευσης, κλάδου Π.Ε. Εφοριακών στο 
Υπουργείο Οικονομικών, για την είσπραξη εσόδων του 
κρατικού προϋπολογισμού. 

Η δαπάνη που προκύπτει από την ανωτέρω υπερωρια- 
κή απασχόληση δεν υπερβαίνει το ύψος της εγγεγραμ¬ 
μένης πίστωσης προϋπολογισμού του Ειδικού Φορέα 
05-620 οικονομικού έτους 2013. 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως και μέχρι την 30.04.2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Μαρτίου 2013 

Ο Πρόεδρος 
ΓΕΩΡΓΙΟΣ ΒΕΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ,Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.οί.ξΐι·) 


Ηλεκτρονική Διεύθυνση: ΗΙΙρ://νννννν.©1.9Γ - β-παϊΙ: ννβόπΐ33ίβΓ.βΙ@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 













































































